《杂曲歌辞。蓟门行》
唐代·李希仲

旄头有精芒，胡骑猎秋草。羽檄南渡河，边庭用兵早。

汉家爱征战，宿将今已老。辛苦羽林儿，从戎榆关道。

一身救边速，烽火连蓟门。前军鸟飞断，格斗尘沙昏。

寒日鼓声急，单于夜火奔。当须徇忠义，身死报国恩。

作者简介：李希仲，唐朝时期人物，赵郡人。天宝初，宰偃师。范阳兵起，挈家避乱入江淮。诗三首。